Расповяд – паказ

 «Прыйшлi Калядкi…»
Мэта – расказаць пра традыцыйнае
                     народнае свята «Каляды».
Задачы:

· даведацца як рыхтаваліся да Каляд;

· вызначыць што рабілі на Каляды;

· пазнаёмiцца з традыцыяй калядавання.
Каляды – адно з самых містычных святаў. Першы дзень калядаў прыходзіўся на 23 – 24 снежня па сучасным стылі. На каляды «нараджалася новае сонца», час «паварочваўся на вясну». 

Да каляд абавязкова адказна рыхтаваліся. Прыбіралі хату, убіралі яе самаробнымі ўпрыгожваннямі. 

Каляды – свята вясёлае. На каляды нельга было рабіць ніякую працу, можна было толькі весяліцца, каб падтрымаць сілы святла сваім настроем ды задорам. Працягваліся каляды прыкладна 2 тыдні. 

Асаблівае месца ў святкаванні каляд адводзілася святочным стравам. Стол павінен быў быць багатым, каб на наступны года мець добры ўраджай і здароўе. У кожнай хаце на каляды даставалі з схованак мяса ды каўбасы, сала, арэхі, яблыкі, мёд. 

Галоўнай страва калядаў – куцця, ячневая каша з дабаўленнем мёду, арэхаў, шкварак. Звычайна iх ладзiлi тры. 

 У першы дзень ладзілася «посная куцця» – на стале былі стравы з рыбы, гародніны, грыбоў, мёду, і тая самая ячневая каша – куцця з мёдам. 

Другая куцця, тоўстая, багатая, шчодрая – ладзілася праз тыдзень, па часу супадала з сучасным новым годам. У гэты вечар на стале былі стравы з мяса разнастайных гатункаў – варанага, смажанага, печанага, каўбасы, вяндліны, куцця са шкваркамі.

Трэцяя куцця прыходзілася на канец святочнага тыдня, звычайна 6 студзеня па сучасным стылі і называлася «вадзяная». 

На каляды, асабліва ў першы вечар, прынята было збірацца разам, усёй сям’ёй.

Нельга не узгадаць і пра «калядаванне» – адну з самых яркіх традыцый, што дайшла да сучаснасці. Моладзь збіралася разам, пераапраналіся ў жывёл і хадзілі па хатах, спяваючы калядныя песні з пажаданнямі ўсяго лепшага.
 Гаспадары ж, якiх яны наведалі, давалі ў падзяку розныя прысмакі. Часцей за ўсё гэта былі арэхі, семечкі, пернікі і печыва, сухафрукты, пазней – цукеркі. Адмовіць калядоўшчыкам – пазбавіць сябе дабрабыту на ўвесь наступны год. 

З поўнымі мяшкамі пачастункаў калядоўшчыкі збіраліся ў адным месцы, дзе разам з’ядалi дары, палілі вогнішчы, пелі ды танчылі. 
А яшчэ на Каляды абавязкова варажылi. Кідалі на дарогу чаравікі, пыталіся імёны, лілі воск у сцюдзёную ваду, а самыя смелыя хадзілі варажыць у лазню.

На працягу калядных тыдняў было звычайна хадзіць у госці да родных і сяброў. Частавалі гасцей звычайна каўбасамі, стравамі з мяса, птушкі, рыбы, гарэлкай. 
Так заканчвалася самае вясёлае і самае любімае нашымі продкамі свята. Ад той пары і да сёння захаваўся звычай ладзіць маскарад на Новы год, абменьвацца падарункамі, вадзіць карагоды.
Пазней, з прыходам хрысціянсва, каляды былі крыху зменены на царкоўны лад. Але магічны сэнс свята, багаты стол, падарункі, паходы ў госці адзін да аднаго, маскарад так і засталіся з намі па сённяшні дзень.
Дзякуем за ўвагу 

і сумесную працу!

РАСПОВЯД – 
ПАКАЗ
«ПРЫЙШЛI КАЛЯДКI!»

[image: image6.png]



Распрацавалi:

Шылава А.С., кандыдат педагагiчных навук, дацэнт, 

Мурашка Н.У., аспірант БДПУ iмя М. Танка

